JI SEROKATIYA MECLÎSA MILETÊ MEZIN A TIRKIYEYÊ RE

Zimanê Kurdî zimanek ji malbata zimanên Hînd-Ewropî, ji koma başûrê rojavayê ya beşa Zimanên Hînd-Îranî yê vê malbatê ye. Û her wiha li rojhilat û rojhilatê başûrê Tirkiyeyê, li Sûrî, li Iraq û Îranê, ji kurdan ve tê axaftin e . Zimanê kurdî yê ku li ser rûyê cîhanê nêzîkî 60 mîlyon kesan ve tê axaftin, lini gorî daneyên ferhenga dîjîtal a cîhanê ya herî mezin Wîkîpediyayê ên 2019'an bi 721.599 peyvan ji hêla hejmara peyvan ve di cîhanê de di rêza 9. de ye. Her çi qas di Danezana Gerdûnî ya Mafên Mirovan de gotibe "gel hemû xwediyên mafê wekheviya zimanî ne" jî, zimanê kurdî yê ku ev qas dewlemendiyê di hundirê xwe de dihewîne ji kûrahiya dîrokê ve li tûşî bişaftin, înkar û neheqiyê tê. "Weke birayekî we yê kurd ê hezar salan" ez daxwaz û pêşniyar dikim ku înkar û asîmîlasyona li ser kurdî bê rawestandin, hemû astengiyên li pêşiya zimanê min ê dayîkê bên lêkolînkirin û rakirin û li gorî xalên 104 û 105 ên rêziknameya navxweyî û xala 98. a destûra bingehîn Lêgerîna Meclîsa bê vekirin.

Hüseyin KAÇMAZ

Parlamenterê Şirnexê

PÊWÎSTEK

Çi di zagonên dewletan de, çi di pêkanînên wan de, tê dîtin ku rêzê ji mafên zimanan re nagirin û bi awayek bizanebûn gelek ziman bi pêkanînan tên tunekirin an jî dikin ku bên jibîrkirin. Her çi qas di encama têkoşînek mezin de hebûna zimanê kurdî yê ku dihat înkarkirin hatibe qebûlkirin jî "daxwazên di hêla fermîyetê de naskirina kurdî, bikaranîna wî ya di xizmetguzariya civakê de tim hatiye piştguhkirin. Bikaranîna kurdî ya di qada civakî de hem di 18 salên desthilatdariya AKP'ê de û hem jî di serdema hikûmetên ji berî wê de sererastkirinên destûra bingehîn û yên zagonî çênekirine. Ligel ku kurdî fermî nayê qebûlkirin û nakin di bin ewlekariya destûra bingehîn jî , hemû saziyên civakî, çandî û perwerdehiya zimanê kurdî didin hatin girtin. Deriyê dibistanên perwerdehiya kurdî didin hatin mohrkirin, deriyê dibistana Ferzad Kemanger a Amedê ku ji 250 xwendekaran zêdetir hebû hat girtin û xwendekar ji mafê perwerdehiya zimanê dayîkê hatin mehrûmkirin. Zarokxanê û xweytîxaneyên girêdayê şaredariyên ku qeyûman desteser kirine hatin girtin. Hîndekar û xebatkar û rêveberên li Zarokîstana di banê Şaredariya Mezin a Amedê de dixebitin û yên li Zarokxaneya Xalxalok û Xweytîxaneya di bin banê Şaredariya Kayapinarê de dixebitin peymannameyên wan hatin betalkirin û ji kar hatin derxistin. Li şûna modela li ser bingeha zimanê dayikê û perwerdeya gerdûnî dihat dayîn, mufredateke yekzimanî ya bi tirkî di van zarokxaneyan de hatiye ferzkirin. Şanogerên Şanoya Bajarê Amedê yên ku bi kurdî şano çêdikirin ji kar hatin avêtin. Kurdî-Der, Enstîtuya Kurdî ya Stenbolê û Kurd-Der û şaxên girêdayî van saziyên ku ji bo hînkirin û lêkolînên zimanê kurdî dixebitîn hatin girtin. Weke saziyên zimanê kurdî weşanên kurdî jî ji hêla desthilatdarîya AKP'ê ve di sala 2016'an de, di çarçoveya biryarnameyên di hikmê zagonê de yên bi sedema Rewşa Awarte derxistine bêyî ku tu sedeman nîşan bidin yek bi yek hemû girtin. Di pêvajoya Rewşa Awarte de televîzyon û rojnameyên weke Özgür Gün Tv, Denge TV, Jiyan TV, Van TV, Azadiya Welat hwd. hatin girtin. Bi kurtasî zextên sîstematîk ên li ser nasname û zimanê kurdî tenê bi qedexeyan re sînordar nema. Pratîka pêkanîna vê ya qadê bi girtina saziyên ku perwerdehiyê didin hat piştgirî kirin. Bi zihniyeta "heke hûn bixwazin civakekê ji holê rakin, ji zimanê wê dest pê bikin" ez dixwazim hemû zext û pêkutîyên li ser zimanê kurdî yê ku ew qas dewlemend e bidawî bibin, peyva "biratiya hezar salan" a bûye benîştê devê mirovan di wateya biratî û wekheviya rast de bigirin dest û hemû astengiyên li pêşiya zimanê kurdî bên lêkolînkirin û bên çareserkirin û her wiha Komîsyona Lêkolînê a Meclîsê bê avakirin.